Malgrat les primeres reduccions dels últims mesos en el nombre de persones en situació d'atur a Catalunya, la gravetat de la crisi que encara estem patint fa que aquesta millora no s'hagi traslladat d'una manera clara al conjunt de persones que pateixen la situació d'atur, i d'una manera especial al col·lectiu de beneficiaris de Renda mínima d'inserció que per les seves característiques socials, econòmiques i ocupacionals tindran més dificultats en percebre aquesta milloria progressiva.
Això fa que persisteixin els elements que van donar lloc l'any passat a la posada en marxa per part del Departament d'Empresa i Ocupació, mitjançant el Servei d'Ocupació de Catalunya, d'un programa específic de treball i formació per a aquest col·lectiu amb l'objectiu d'afavorir una inserció socio-laboral i evitar que aquestes situacions esdevinguin marginals i endèmiques, i intervenir per tal de millorar les seves condicions personals, socials, familiars i d'ocupabilitat.
Per tant, aquesta Ordre vol mantenir aquesta política activa d'ocupació, duplicant els recursos econòmics de la mateixa per arribar a un major nombre de persones beneficiàries, i introduir-hi, malgrat la bona acollida del programa per part de les entitats locals i les persones destinatàries alguns elements de millora que s'han detectat com a resultat de les visites de suport a les entitats locals promotores i el seguiment dels projectes que les oficines de Treball del Servei d'Ocupació de Catalunya han fet en aquest primers mesos de desenvolupament dels projectes iniciats al desembre del 2013.
Per una altra banda, l'Ordre incorpora a les entitats sense ànim de lucre com a entitats promotores que hi poden participar al programa.
Aquesta incorporació es fa des de diferents vesants: per un costat, la demanda de les entitats associatives de participar-hi, entenent que les persones beneficiàries de la Renda mínima d'inserció a qui va adreçat aquest programa és un dels seus col·lectius diana i d'actuació preferent.
En segon lloc, la participació d'aquests tipus d'entitats sense ànim de lucre permet incidir amb més força en el caràcter social de les tasques i treballs que desenvoluparan els projectes i en el seu impacte com a benefici social per a la comunitat.
Finalment, i des del punt de vista de les persones destinatàries, es considera que la realització de treball en aquest entorn i especialment la seva repercussió directa com a benefici comunitari produirà un major increment en la valoració del treball que desenvolupa, en la seva integració social i en la pròpia autoestima aportant el seu esforç a la societat de la qual formen part.
Vista la Llei 10/1997, de 3 de juliol, de la Renda mínima d'inserció i el Decret 384/2011, de 30 d'agost, de desenvolupament de la Llei 10/1997, de 3 de juliol, de la Renda mínima d'inserció;
Vist el Reglament (CE) núm. 1083/2006, del Consell de l'11 de juliol de 2006, pel qual s'estableixen les disposicions generals relatives al FEDER, FSE i al Fons de Cohesió (DOUE L210, de 31.7.2006), modificat pel Reglament (UE) núm. 539/2010 del Parlament Europeu i del Consell, de 16 de juny (DOUE L158, de 24.6.2010), pel Reglament (UE) núm. 1310/2011 del Parlament Europeu i del Consell, de 13 de desembre (DOUE L337, de 20.12.2011); i el Reglament (UE) núm. 1311/2011 del Parlament Europeu i del Consell, de 13 de desembre (DOUE L337, de 20.12.2011);
Vist el Reglament (CE) núm. 1828/2006 de la Comissió, de 8 de desembre de 2006, pel qual es fixen normes de desenvolupament per al Reglament (CE) núm. 1083/2006 del Consell (DOUE L371, de 27.12.2006), modificat pel Reglament (CE) núm. 846/2009 de la Comissió, d'1 de setembre de 2009 (DOUE L250, de 23.9.2009), pel Reglament (CE) núm. 832/2010, de 27 de setembre (DOUE L248, de 22.9.2010); i pel Reglament (CE) núm. 1236/2011, de 29 de novembre de 2011 (DOUE L317, de 30.11.2011);
Vista l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació de 2007-2013 (BOE núm. 252, de 18.10.2008), modificada per l'Ordre TIN/788/2009, de 25 de març, (BOE núm. 79, de 01.4.2009); i l'Ordre ESS/1337/2013, de 3 de juliol (BOE núm. 167, de 13.07.2013);
Vist el Reglament (UE) núm. 1303/2013 del Parlament Europeu i del Consell, de 17 de desembre de 2013, que estableix les disposicions comuns relatives als "Fons Estructurals i d'Inversió Europeus" i les disposicions generals relatives al FEDER, al FSE i al Fons de Cohesió i al Fons Europeu Marítim i de Pesca, i que deroga el Reglament (CE) núm. 1083/2006 del Consell;
Vist el Reglament (UE) núm. 1304/2013 del Parlament Europeu i del Consell, de 17 de desembre de 2013, relatiu a l'FSE i que deroga el Reglament (CE) núm. 1081/2006 del Consell;
Vista la Llei 17/2002, de 5 de juliol, d'ordenació del sistema d'ocupació i de creació del Servei d'Ocupació de Catalunya (DOGC núm. 3676, de 12.07.2002);
Vista la Llei 1/2014, del 27 de gener, de pressupostos de la Generalitat de Catalunya per al 2014 (DOGC núm. 6551, de 30.01.2014);
Vista la Llei 38/2003, de 17 de novembre, general de subvencions (BOE núm. 276, de 18.11.2003), el Reglament que la desenvolupa, aprovat pel Reial decret 887/2006, de 21 de juliol (BOE núm. 176, de 25.6.2006); i el Decret legislatiu 3/2002, de 24 de desembre, que aprov el Text refós de la Llei de finances públiques de Catalunya (DOGC núm. 3791A, de 31.12.2002);
Atesos els informes de l'Area Jurídica d'Ocupació i Relacions Laborals i de la Intervenció Delegada, havent informat prèviament al Consell de Direcció del Servei d'Ocupació de Catalunya, i en ús de les facultats que em són conferides.
1.1 Aprovar les bases reguladores per a la concessió de subvencions per a la realització del Programa de treball i formació, adreçat a persones en situació d'atur beneficiàries de la Renda mínima d'inserció, per afavorir-ne la inserció laboral i millorar la seva ocupabilitat.
1.2 Obrir la convocatòria de treball i formació per les persones beneficiàries de la Renda mínima d'inserció per a l'any 2014 destinada a les entitats locals i a les entitats sense ànim de lucre.
2.1 L'import màxim destinat a la concessió de les subvencions del Programa treball i formació per a persones en situació d'atur perceptores de la Renda mínima d'inserció és de 10.000.000,00 euros, a càrrec de les partides pressupostàries 6204 D/460000101/331D/0062, 6204 D/461000101/331D/0062, 6204 D/469000101/331D/0062, 6204 D/481000101/331D/0062, 6204 D/482000101/331D/0062 i 6204 D/484000101/331D/0062, dels quals 7.000.000,00 euros es destinen a la línea per les entitats locals i 3.000.000,00 euros es destinen a la línea per les entitats sense ànim de lucre.
Les actuacions previstes en aquesta Ordre adreçades a les entitats locals estan cofinançades en un 50% pel Fons Social Europeu amb càrrec al Programa Operatiu del Fons Social Europeu de Competitivitat Regional i Ocupació de Catalunya, per al període 2007-2013, número CCI2007ES052PO0007, dins l'eix 2 i el Tema prioritari 71; i les actuacions previstes en aquesta Ordre adreçades a les entitats sense ànim de lucre podran ser cofinançades en un 50% pel Fons Social Europeu a través del Programa Operatiu que s'aprovi en el marc de l'objectiu de "Inversió en Creixement i Ocupació", per al període 2014-2020.
2.2 La distribució inicial d'imports de les partides pressupostàries 6204 D/460000101/331D/0062, 6204 D/461000101/331D/0062, 6204 D/469000101/331D/0062, 6204 D/481000101/331D/0062, 6204 D/482000101/331D/0062 i 6204 D/484000101/331D/0062 podrà ser modificada en atenció al desenvolupament i les necessitats de cada tipus d'entitat.
2.3 Aquests imports es podran ampliar mitjançant resolució del/de la director/a del Servei d'Ocupació de Catalunya.
2.4 En cas que l'import màxim previst per a una línea sigui insuficient, es podrà destinar a aquesta l'import no exhaurit de l'altra línea.
2.5 L'atorgament d'aquestes subvencions resta condicionat a les disponibilitats pressupostaries en el moment de la concessió.
2.6 La subvenció podrà ser reduïda totalment o parcialment, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
3.1 El termini de presentació de sol·licituds és de quinze dies naturals comptadors a partir de l'endemà de la publicació.
3.2 Les sol·licituds s'han de presentar als llocs i pels mitjans a què fa referència la base 8.
L'òrgan competent per dictar la resolució, el termini per concloure el procediment, el mitjà de notificació i el règim de recursos es regulen a la base 12.
El termini d'execució de les accions de la línea de les entitats locals és, com a màxim, el 31 de gener de 2015.
El termini d'execució de les accions de la línea de les entitats sense ànim de lucre és, com a màxim, el 31 de març de 2015.
Resta derogada l'Ordre EMO/281/2013, 11 de novembre, per la qual s'aproven les bases reguladores per a la concessió de les subvencions per a la realització del Programa Treball i Formació adreçat a persones aturades perceptores de la Renda mínima d'inserció, i s'obre la convocatòria per a l'any 2013.
L'objecte d'aquestes bases és regular la concessió de subvencions per a la realització del Programa de treball i formació, adreçat a persones en situació d'atur beneficiàries de la Renda mínima d'inserció, per afavorir-ne la inserció laboral i millorar la seva ocupabilitat.
2.1 Per a la línea destinada a les entitats locals, poden ser entitats beneficiàries dels ajuts previstos en aquesta Ordre les entitats següents:
a) Els ajuntaments de Catalunya o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquells, que consten a l'annex l'annex 6.1 d'aquesta Ordre.
b) Els consells comarcals de Catalunya, o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquells, que consten a l'annex l'annex 6.1 d'aquesta Ordre.
c) En cas d'ajuntaments o consells comarcals que hagin delegat la gestió de les polítiques actives d'ocupació o promoció econòmica del seu àmbit territorial en altres entitats de caràcter supralocal, podran ser aquestes últimes les que sol·licitin i gestionen els seus projectes.
En els supòsits b) i c) és necessari l'acord plenari o de l'òrgan de govern competent de l'entitat local municipal que aprovi la sol·licitud i l'execució del projecte per part del consell comarcal que li correspongui o de l'entitat de caràcter supralocal, indicant, al mateix, el nombre de contractes de treball que es sol·liciten.
2.2 Per a la línea destinada a les entitats sense ànim de lucre, poden ser entitats beneficiàries dels ajuts previstos en aquesta Ordre les entitats sense ànim de lucre amb seu a Catalunya amb les limitacions de l'annex 6.2 d'aquesta Ordre.
2.3 El procediment de preassignació de contractes de treball que s'han preassignat a cada municipi i/o comarca en l'annex 6.1 i annex 6.2 ha estat el següent:
a) S'ha establert el total de persones beneficiàries de la renda mínim d'inserció de cada municipi, d'acord amb les dades corresponents al passat mes de març de 2014.
b) S'ha establert una ràtio d'assignació dels contractes de treball en funció del percentatge de persones beneficiàries de la renda mínima d'inserció en relació amb la població de cada municipi o comarca.
c) Aquest número s'ha arrodonit fins al número sencer més proper, fins a obtenir el número de contractacions preassignades a cada municipi o comarca.
Les entitats locals dels municipis que consten a l'annex 6.1 d'aquesta Ordre amb un nombre igual o superior a 3 contractes poden presentar la sol·licitud per realitzar el projecte per si mateix.
Les contractacions corresponents als municipis amb un nombre inferior a 3 contractes de treball s'han sumat i s'han incorporat a l'assignació corresponent al seu consell comarcal, que és qui pot presentar la sol·licitud.
Requisits per obtenir la condició d'entitat beneficiariària
3.1 Les entitats beneficiàries sol·licitants hauran de complir els requisits següents:
a) Donar ocupació, almenys, a un 2% de persones treballadores amb disminució sobre el nombre total de persones treballadores de l'entitat, o bé aplicar les mesures alternatives d'acord amb el que disposen l'article 42 del Reial decret legislatiu 1/2013 de 29 de novembre, pel qual s'aprova el text refós de la Llei general de drets de les persones amb discapacitat i de la seva inclusió social (BOE núm. 289, del 3.12.2013), el Reial decret 364/2005, de 8 d'abril (BOE núm. 94, de 20.4.2005) i el Decret 322/2011, de 19 d'abril, (DOGC núm. 5864, de 21.4.2011).
Aquest requisit només és aplicable en cas d'empreses amb una plantilla igual o superior a cinquanta persones.
c) No trobar-se en cap de les circumstàncies que impedeixen adquirir la condició de beneficiari previstes a l'article 13 de la Llei 38/2003, general de subvencions.
d) Disposar, d'acord amb els agents socials, els mitjans que utilitzen per a prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball.
Aquest requisit només és aplicable en cas d'empreses amb una plantilla igual o superior a 25 persones.
f) No haver estat sancionades, en resolució ferma, per la comissió d'infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball, de conformitat amb el Text refós de la Llei sobre infraccions i sancions de l'ordre social, aprovat per Reial decret legislatiu 5/2000, de 4 d'agost (BOE núm. 189, de 8.8.2000).
g) Complir les obligacions i no incórrer en els supòsits de prohibició establerts als articles 90.bis i 92.bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
h) Disposar d'un sistema d'organització i de gestió de la prevenció, d'acord amb la Llei 31/1995, de 8 de novembre, de prevenció de Riscos Laborals (BOE núm. 269, de 10.11.1995), el Reial decret 39/1997, de 17 de gener, pel qual s'aprova el Reglament dels serveis de prevenció (BOE núm. 27, de 31.1.1997); així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals (BOE núm. 298, de 13.12.2003).
En cas de les empreses de més de 250 persones treballadores, aquestes hauran d'elaborar i aplicar amb caràcter obligatori un Pla d'Igualtat, d'acord amb el que estableix l'article 45 de la Llei orgànica 3/2007, de 22 de març, per la igualtat efectiva entre homes i dones (BOE núm. 71, de 23.3.2007).
j) Complir qualsevol altra obligació legal o reglamentària que els pugui afectar.
3.2 El compliment d'aquests requisits s'haurà d'acreditar mitjançant la signatura de les declaracions que inclourà la sol·licitud de l'ajut.
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, i acreditar-ho davant el Servei d'Ocupació de Catalunya en la forma i termini que s'estableix en aquesta Ordre i en la Guia de prescripcions tècniques del Programa.
b) Formalitzar el corresponent encàrrec de gestió, en cas que l'entitat beneficiària sigui una entitat pública, i aquesta vulgui executar les actuacions mitjançant ens instrumentals, sempre que aquests hagin recollit expressament en la norma que els crea o en els seus estatus que tenen la condició de mitjà propi i servei tècnic de l'entitat beneficiària d'acord amb el que estableix l'article 24.6 del Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic (BOE núm. 279, de 16.11.2011).
c) Justificar davant l'òrgan concedent, el compliment dels requisits i les condicions que determinen la concessió o el gaudiment de la subvenció, mitjançant els justificants de les despeses o l'activitat que ha de cobrir l'import finançat, o subvenció, o bé, si la subvenció consisteix en un percentatge del cost de l'activitat o la inversió, el cost total corresponent, sense perjudici d'altres mitjans de comprovació que s'hagin establert en les bases reguladores.
d) Verificar l'existència d'una pòlissa d'assegurança d'accident, amb caràcter previ a l'inici de l'acció formativa subscrita per l'entitat que imparteixi la formació i, que s'ajusti tant al període de duració teoricopràctic de l'acció formativa com al seu horari diari, que cobreixi les despeses d'accident in itinere, els riscos derivats de les visites de l'alumnat a empreses o altres establiments que s'organitzin per donar suport al desenvolupament de les accions formatives.
e) Conservar els justificants originals i electrònics, i l'altra documentació relacionada amb la subvenció atorgada, durant un període mínim de cinc anys.
En cas de les entitats locals, conservar els documents justificatius relacionats amb les despeses i amb les auditories corresponents a l'actuació cofinançada, mentre puguin ser objecte de les actuacions de comprovació i de control per la Comissió Europea i el Tribunal de Comptes, durant un període de 3 anys a partir del tancament del programa
Operatiu en què està cofinançat, i que es preveu que no es produirà abans de l'any 2021.
En cas de les entitats sense ànim de lucre, conservar tots els documents justificatius de les despeses cofinançades per l'FSE durant un termini de tres anys a partir del 31 de desembre següent a la presentació de les comptes on s'han inclòs aquestes despeses.
El Servei d'Ocupació de Catalunya informarà als beneficiaris de la data d'inici d'aquest període.
Els documents s'han de conservar en forma d'original, còpia compulsada de l'original i en versió electrònica.
Qualsevol canvi s'ha de notificar prèviament i per escrit a l'òrgan instructor, el qual ha de valorar la proposta de modificació i la pot acceptar, si no comporta canvis substancials ni representa un incompliment dels requisits i condicions establerts en aquestes bases.
g) Sotmetre's a les actuacions de comprovació que corresponguin al Servei d'Ocupació de Catalunya, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, aportant tota la informació que els sigui requerida en l'exercici de les actuacions anteriors.
i) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable al beneficiari en cada cas, així com aquells estats comptables i registres específics que siguin exigits per les bases reguladores de les subvencions, amb la finalitat de garantir l'exercici adequat de les facultats de comprovació i control.
k) Donar l'adequada publicitat del caràcter públic del finançament en tota aquella inversió o material escrit producte de l'actuació subvencionada, d'acord amb les mesures de difusió contingudes a la base 26.
m) Identificar expressament en la seva comptabilitat les despeses imputades a cadascuna de les accions de forma separada o per qualsevol altre mitjà, que permeti verificar el registre comptable d'aquestes despeses i, si escau, el cofinançament de la despesa pel Fons Social Europeu.
n) Informar de totes les incidències relatives a les actuacions subvencionades.
o) En cas de les entitats locals, informar les persones destinatàries de l'actuació que aquesta ha estat cofinançada en un 50 per cent pel Fons Social Europeu en el marc del Programa Operatiu de Competitivitat regional i Ocupació de Catalunya, per al període 2007–2013, número CCI 2007ES052PO007, d'acord amb els articles 8 i 9 del Reglament (CE) núm. 1828/2006 de la Comissió Europea.
Concretament es farà constar l'emblema de la Unió Europea, el lema del Fons Social Europeu i la declaració "L'FSE inverteix en el teu futur" en totes les mesures d'informació i publicitat adreçades a les persones destinatàries, als destinataris potencials i al públic en general.
En cas de les entitats sense ànim de lucre, informar del cofinançament pel Fons Social Europeu a través del Programa Operatiu que s'aprovi en el marc de l'objectiu de "Inversió en Creixement i Ocupació" per al període 2014-2020.
p) En cas de les entitats locals, acceptar la seva inclusió en la llista de beneficiaris publicada de conformitat amb l'article 7 apartat 2, lletra d) del Reglament (CE) núm. 1828/2006 de la Comissió.
La publicació podrà ser electrònica o per altres mitjans, i inclourà les operacions i les quantitats del fons públics assignades.
En cas de les entitats sense ànim de lucre, acceptar la seva inclusió en la llista de beneficiaris publicada d'acord amb l'article 115 apartat 2 del Reglament (UE) núm. 1303/2013 del Parlament Europeu i del Consell, de 17 de desembre de 2013.
q) Informar dels indicadors de realització i de resultats corresponents a l'actuació cofinançada pel Fons Social Europeu en la forma que estableixi l'òrgan competent.
r) Les entitats beneficiàries, contractistes i altres tercers relacionats amb l'objecte dels projectes subvencionats, han de col·laborar i facilitar tota la documentació que els sigui requerida durant l'exercici de les funcions de control i verificació de l'Autoritat d'Auditoria de Programa operatiu, de l'Autoritat de Gestió i de Certificació –la Unitat Administradora del FSE- de la Comissió Europea i d'altres òrgans que, d'acord amb la normativa comunitària, tinguin atribuïdes funcions de control i financer dels ajuts finançats pel FSE.
Persones destinatàries del programa
5.1 Són destinatàries d'aquest Programa de treball i formació, les persones beneficiàries de la Renda mínima d'inserció amb experiència laboral anterior.
Tindran caràcter preferent les persones beneficiàries de la Renda mínima d'inserció que reuneixin alguna d'aquestes característiques:
- El menor temps que resti per a esgotar el període màxim de cobrament de la renda mínima d'inserció.
5.2 Només es podrà formalitzar un contracte de treball per unitat familiar.
5.3 Als efectes d'aquest programa, les persones contractades en el marc d'aquest programa han d'estar inscrites en l'oficina de treball com a demandants d'ocupació no ocupades i han de complir tots els requisits legals per poder formalitzar un contracte de treball en el moment de la seva signatura.
5.4 La participació en aquest programa implica la incompatibilitat de les persones destinatàries de participar en qualsevol altra política activa d'ocupació subvencionada pel Servei d'Ocupació de Catalunya durant la seva permanència.
Tres absències injustificades d'una persona participant, en el període d'un mes, o la falta total d'aprofitament és motiu d'exclusió del programa.
6.1 Accions d'experiència laboral
Aquestes accions s'adrecen a facilitar la pràctica laboral de les persones destinatàries mitjançant el desenvolupament de treballs de caràcter públic i interès social.
Les entitats beneficiàries poden sol·licitar un número indeterminat de contractacions no superiors a 80 en diferents projectes però haurà de prioritzar-los en la seva sol·licitud.
S'entén per projecte el conjunt de contractes de treball referits tots a una mateixa família professional i municipi.
Els projectes comporten la contractació laboral per part de l'entitat sol·licitant de persones destinatàries per a desenvolupar treballs d'interès públic i caràcter social.
Aquests treballs hauran de ser competència de l'entitat local i en cas de les entitats sense ànim de lucre estar d'acord amb els objectius establerts als seus estatuts.
Per al cas dels treballs a desenvolupar per part de les persones contractades, aquests treballs no podran tenir caràcter estructural i hauran d'estar directament relacionades amb l'interès social que persegueixi el projecte sol·licitat, d'acord amb el contingut de la memòria que s'estableix a la lletra a del punt 6 de la base 8.
L'execució d'aquests projectes no podrà ser objecte d'adjudicació, contractació administrativa o encàrrec de gestió a cap entitat o empresa aliena a les establertes a la base 2 d'aquesta Ordre.
En cas d'empreses públiques municipals s'haurà de fer el corresponent encàrrec de gestió.
El contracte de treball haurà de tenir obligatòriament una durada de sis mesos i una jornada laboral del 100% de la jornada laboral d'aplicació, d'acord amb el conveni laboral de l'entitat o, en el seu defecte, del sector.
Durant el desenvolupament de la contractació laboral l'entitat ha d'incorporar el personal tècnic i/o de suport propi necessari per tal d'assegurar el correcte desenvolupament dels treballs a desenvolupar i el compliment de la normativa de riscos laborals d'aplicació.
Aquests accions van adreçades al desenvolupament d'una activitat formativa ocupacional transversal per part de les persones destinatàries dels projectes d'experiència laboral.
Les accions formatives transversals es composen obligatòriament de dos dels mòduls que consten a l'annex 7 d'aquesta Ordre, amb el contingut i la durada que s'estableixen a l'annex esmentat.
S'estableix una durada mínima de 20 hores i màxima de 30 per al total de l'acció formativa.
Les accions formatives poden ser executades directament per l'entitat beneficiària o per una entitat subcontractada.
L'import màxim de subcontractació és el 100% de la quantia de la subvenció destinada a les accions formatives.
La prestació i serveis formatius i el seu cost s'hauran de regular per allò que disposi la normativa vigent sobre contractació en el sector públic, la normativa reguladora de subvencions i l'annex 2 i 3 d'aquesta Ordre.
En qualsevol cas, l'entitat beneficiària serà la responsable davant el Servei d'Ocupació de Catalunya que l'actuació formativa s'hagi executat correctament.
Aquest supòsit haurà de constar en la proposta d'accions formatives indicant l'entitat amb la qual realitzarà la subcontractació, per tal que el Servei d'Ocupació de Catalunya ho valori i ho autoritzi en l'autorització de les accions formatives a realitzar.
L'entitat beneficiària disposa de 15 dies hàbils a partir de l'inici del primer contracte de treball de l'acció d'experiència laboral, per proposar i trametre les accions formatives a realitzar mitjançant l'aplicació de gestió integral d'accions (GIA) del Servei d'Ocupació de Catalunya.
La no realització de l'acció formativa per causa imputable a la persona treballadora implica un incompliment en les condicions del programa de Treball i Formació per a perceptors de la Renda mínima d'inserció i la seva baixa en aquest programa.
A l'inici de l'acció formativa, l'entitat beneficiària haurà de lliurar, al Servei d'Ocupació de Catalunya:
- La fitxa dels experts i l'acreditació de compliment de requisits.
- Documentació d'accés a la formació, si escau.
Finalitzada l'acció formativa l'entitat disposa d'un termini de dos mesos, a comptar de la finalització de l'acció, per lliurar al Servei d'Ocupació de Catalunya:
- Informe Final d'Assistència (IFA) en relació a les accions formatives.
El Servei d'Ocupació de Catalunya expedirà un certificat de la formació realitzada sempre que s'hagi assistit amb aprofitament al 75%, com a mínim, de l'acció formativa.
Les persones destinatàries del projecte han d'estar cobertes per una assegurança d'accidents i responsabilitat civil subscrita per l'entitat formadora i abastarà tot el període d'execució de la formació, a més de les incidències in itinere.
L'entitat subcontractada haurà de garantir i acreditar a l'entitat beneficiària que les instal·lacions reuneixen les condicions adequades de solidesa i seguretat.
6.3 Es consideren despeses subvencionables les establertes a l'Annex 4 d'aquesta Ordre i s'imputaran d'acord amb els criteris definits en l'Annex 5.
6.4 El Programa de treball i formació es considerarà iniciat amb la primera contractació de les accions d'experiència laboral.
6.5 Els contractes de treball corresponents a les accions d'experiència laboral portades a terme per les entitats locals s'hauran d'iniciar com a màxim el 31 de juliol de 2014 i hauran de finalitzar com a màxim el 31 de gener de 2015.
Els contractes de treball corresponents a les accions d'experiència laboral portades a terme per les entitats sense ànim de lucre es podran iniciar fins a l'1 d'octubre de 2014 i hauran de finalitzar, com a tard, el 31 de març de 2015.
7.1 Per a les accions d'experiència laboral, el Servei d'Ocupació de Catalunya finançarà, per al 100% de la jornada establerta al conveni d'aplicació de l'entitat beneficiària, un import màxim de 850,00 euros mensuals més l'import corresponent a dues pagues extres durant sis mesos.
Aquest import correspon al salari base i les pagues extraordinàries corresponents, i s'incrementarà amb les despeses de cotització empresarial que correspongui.
Les despeses generades durant la baixa laboral de les persones treballadores, tant si és per malaltia o accident comú com per malaltia o accident professional o per maternitat o paternitat seran subvencionables però no certificables a l'FSE.
Les substitucions per baixes voluntàries o per rescissió del contracte de la persona treballadora no suposa en cap cas un increment de la subvenció ni de la durada de la contractació subvencionada total de sis mesos.
7.2 Per a les accions formatives, el Servei d'Ocupació de Catalunya finançarà un import màxim de 3 euros/hora/participant per les accions de formació ocupacional transversal, que s'imparteixin segons el contingut i les hores lectives que consten a l'annex 7 d'aquesta Ordre.
A efectes del càlcul de la subvenció màxima que es podrà admetre com a justificada, es consideraran també com a hores efectives les que corresponguin a les persones treballadores que abandonin el programa per causes no imputables a l'entitat, i per al període de temps comprès entre la data de la baixa a l'acció formativa de la persona treballadora participant en el projecte d'ocupació en cas de substitució, i els corresponents als dies lectius no assistits.
La substitució de persones per baixes voluntàries o per rescissió del contracte no suposarà en cap cas un increment de la subvenció de les accions formatives.
8.1 El formulari de sol·licitud estarà disponible a l'aplicació de subvencions de projectes i accions per a l'ocupació i estarà a disposició de les entitats beneficiàries a Canal Empresa de la Generalitat de Catalunya (http:// www.gencat.cat/canalempresa ), al web de l'Oficina Virtual de Tràmits (http:// www.gencat.cat/ovt ), a la pàgina web del Departament d'Empresa i Ocupació de la Generalitat de Catalunya ( http://www.gencat.cat/empresaiocupacio ), a la pàgina web del Servei d'Ocupació de Catalunya ( http://www.oficinadetreball.cat/socweb/opencms/socweb_ca/home.html ).
8.2 Les entitats locals han de presentar les sol·licituds de subvenció per mitjans telemàtics a través de l'extranet de les administracions públiques catalanes, plataforma EACAT ( http://www.eacat.cat ) i les entitats sense ànim de lucre han de presentar les sol·licituds de subvenció impreses i per duplicat al registre del Servei d'Ocupació de Catalunya.
La presentació de les sol·licituds també es pot realitzar d'acord amb els supòsits que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú (BOE núm. 285, de 27.11.1992).
8.3 La sol·licitud inclourà la declaració responsable relativa al compliment dels requisits següents:
a) Requisits als que fa referència la base 3.
b) Existència o no d'altres subvencions o ajudes públiques i/o privades, nacionals o internacionals, per al mateix concepte.
c) En cas que l'entitat beneficiària sigui una entitats sense ànim de lucre, disposar de l'escriptura de constitució de la societat i inscripció dels seus estatuts en el Registre Mercantil o en el Registre corresponent.
d) En cas que l'entitat beneficiària sigui una associació o una fundació ja constituïdes subjectes a les disposicions del Codi civil de Catalunya, l'entitat ha de disposar dels estatus adaptats i inscrits abans del 31 de desembre de 2012, d'acord amb la disposició transitòria primera de la Llei 4/2008, del llibre tercer del Codi civil de Catalunya, relatiu a les persones jurídiques (DOGC núm. 5123, de 2.5.2008), modificada per la Llei 5/2011, de 19 de juliol (DOGC núm. 5925, de 21.7.2011).
e) En cas que l'entitat beneficiària sigui una entitat sense ànim de lucre, disposar de facultats de representació de la entitat, d'acord amb la corresponent escriptura notarial inscrita en el Registre Mercantil o en el Registre corresponent, si escau.
f) Disposar dels llibres comptables, registres diligenciats i altres documents degudament auditats, en els termes exigits per la legislació mercantil i sectorial aplicable.
g) Mantenir un sistema de comptabilitat separada o un codi comptable adequat en relació a les transaccions relacionades amb les actuacions.
h) En cas que l'entitat beneficiària sigui una entitat pública, i aquesta vulgui executar les actuacions mitjançant ens instrumentals, haurà d'indicar l'entitat que actuarà com a mitjà propi de l'entitat beneficiària, i que per tant tindrà recollit expressament en la norma que la crea o en els seus estatus, que té la condició de mitjà propi i servei tècnic de l'entitat beneficiària d'acord amb el que estableix l'article 24.6 del Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic, així com que s'ha formalitzat el corresponent encàrrec de gestió.
i) Disposar de l'acord de l'òrgan de govern competent de l'entitat local pel qual s'aprova la presentació, en el marc del programa de Treball i Formació, de la sol·licitud de subvenció i la realització de les accions incloses, de contractació de persones en situació d'atur per part de l'entitat sol·licitant, amb indicació del conveni col·lectiu, o acord retributiu, si escau, a aplicar.
j) Disposar del certificat del/de la secretari/ària i/o interventor/a de l'administració local on es faci constar la disposició pressupostària per al finançament de la part de l'acció finançada directament pel sol·licitant, amb indicació de les partides pressupostàries corresponents.
k) En cas que l'entitat beneficiària sigui una entitat local que participi al programa mitjançant el seu consell comarcal, disposar de l'acord de l'òrgan de govern competent de l'entitat local municipal pel qual s'aprova aquesta participació amb indicació de l'acció d'experiència laboral i el nombre de persones en situació d'atur a contractar.
8.4 La presentació de la declaració responsable faculta l'Administració per verificar en qualsevol moment la veracitat de les dades declarades.
8.5 La signatura de la sol·licitud comporta l'autorització al Servei d'Ocupació de Catalunya i per obtenir per mitjans electrònics les dades relatives a les obligacions tributàries i de la Seguretat Social.
A més d'aquestes dades, amb la presentació de la sol·licitud també es consultarà el NIF de l'entitat que sol·licita i el NIF i NIE del representant legal de l'entitat.
En l'imprés de sol·licitud, caldrà autoritzar la consulta del NIF i NIE del representant legal de l'entitat, i en cas de no autoritza-ho mitjançant el formulari de sol·licitud, s'haurà de presentar el document acreditatiu corresponent.
8.6 Amb la sol·licitud generada mitjançant l'aplicació de subvencions de projectes i accions per l'ocupació s'ha d'adjuntar la documentació que es relaciona a continuació:
a) Memòria dels projectes d'experiència laboral.
b) En cas que entitat sol·licitant sigui un organisme autònom o altres entitats jurídiques de creació voluntària, dependents o vinculades a una administració local, caldrà aportar l'acord o acords municipals pels quals es decideix la seva creació i els estatuts i/o altres documents fundacionals, i les seves modificacions.
En cas que estigui publicada en un butlletí oficial, només serà necessari indicar-ne la referència de la publicació a la sol·licitud.
c) En cas que l'entitat beneficiària sigui una entitat sense ànim de lucre, poder suficient en dret que acrediti les facultats de representació de la persona signatària de la sol·licitud per actuar en nom de la persona jurídica sol·licitant.
d) En cas que l'entitat beneficiària sigui una entitat sense ànim de lucre, escriptura pública de constitució i dels estatuts on consti que les entitats sol·licitants disposen de personalitat jurídica i el seu objecte social, si escau.
e) En cas que l'entitat beneficiària sigui una entitat sense ànim de lucre, documents acreditatius de la inscripció de l'entitat al registre administratiu corresponent.
f) En cas que no s'hagi presentat mai el full de domiciliació bancària degudament emplenat d'acord amb el model del Departament d'Economia i Coneixement, apartat de serveis i tràmits, disponible a l'adreça http://www20.gencat.cat/docs/economia/Documents/Arxius/doc_92922561_1.pdf, o es vol en modificar les dades consignades, s'ha d'aportar-ne un de nou.
En cas que ja s'hagi presentat aquest full al Servei d'Ocupació de Catalunya, només serà necessari informar-ne les dades a la sol·licitud.
8.7 En cas que els documents que ja es trobin en poder de qualsevol dels departaments de la Generalitat de Catalunya, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de la persona o entitat sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
8.8 Si la sol·licitud no reuneix els requisits establerts en aquest article, es requerirà la persona sol·licitant perquè, en un termini de 10 dies hàbils, esmeni el defecte o adjunti els documents preceptius, amb indicació que, si no ho fa, es considera que desisteix de la seva petició, amb resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
En la línea de les entitats locals aquests requeriments i la tramesa dels mateixos es realitzaran per mitjans telemàtics a través de l'extranet de les administracions públiques catalanes, plataforma EACAT ( http://www.eacat.cat ).
8.9 Les entitats beneficiàries que tinguin negociada amb l'Administració una pròrroga, ajornament, moratòria o qualsevol altra condició especial, cal que aportin documentació acreditativa d'aquesta prerrogativa especial.
9.1 L'incompliment dels requisits no esmenables de la base 3 o del termini de presentació comporta la inadmissió de la sol·licitud.
9.2 La manca de presentació de qualsevol dels documents que preveu la base 8 o la manca d'esmena dels requisits esmenables en el termini de 10 dies hàbils i amb el requeriment previ comporta el desestiment de la sol·licitud.
9.3 Qualsevol entitat sol·licitant pot desistir expressament de la seva sol·licitud de subvenció presentant un escrit de desistiment i la Subdirecció de Polítiques Actives d'Ocupació, mitjançant el Servei de Promoció de l'Ocupació, ha d'acceptar el desistiment.
9.4 Prèviament a la concessió de les subvencions, la Subdirecció de Polítiques Actives d'Ocupació, mitjançant el Servei de Promoció de l'Ocupació, ha de resoldre sobre la inadmissió o el desistiment de les sol·licituds.
Aquesta resolució es notificarà a la persona o entitat interessada per qualsevol mitjà que permeti tenir constància de la recepció per l'interessat o el seu representant, d'acord amb l'article 59 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener (BOE núm. 12, de 14.1.1999).
Així mateix, es podran utilitzar mitjans electrònics quan les persones interessades així ho hagin sol·licitat o consentit expressament, d'acord amb l'article 43 de la Llei 26/2010, del 3 d'agost, de règim jurídic i de procediment de les administracions públiques de Catalunya (DOGC núm. 5686, de 5.8.2010).
Contra aquesta resolució, que no exhaureix la via administrativa, es pot interposar recurs d'alçada davant el/la secretari/a d'Ocupació i Relacions Laborals en el termini d'un mes, a comptar de l'endemà de la notificació de la resolució, segons el que estableix l'article 114 de la Llei 30/1992, de 26 de novembre, de règim jurídic de les administracions públiques i el procediment administratiu com, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.
10.1 El procediment de concessió de les subvencions d'aquesta Ordre es regula pel procediment següent:
a) Subvencions adreçades a entitats locals, procediment reglat, atès la distribució prevista en l'Annex 6 de preassignació de contractes de treball a sol·licitar per part de les entitats locals.
b) Subvencions adreçades a entitats sense ànim de lucre, concurrència competitiva.
10.2 L'òrgan competent per a la instrucció del procediment és la Subdirecció de Polítiques Actives d'Ocupació, mitjançant el Servei de Promoció de l'Ocupació.
El procediment de concessió de les subvencions adreçades a entitats locals és el següent:
10.3.1 Una vegada registrada la sol·licitud, es revisarà la documentació presentada i es verificarà el compliment dels requisits establerts a les bases 3 i 8 d'aquesta Ordre.
Quan l'expedient sigui complet, es procedirà a l'atorgament de les subvencions de la manera següent:
a) Per a l'assignació de les subvencions per a les accions d'experiència laboral, es procedirà a l'aprovació de les contractacions i imports de l'ordre de preferència establerts per l'entitat local en la seva sol·licitud, fins arribar a les contractacions assignades a l'annex 6.1 o l'import màxim equivalent establert a la base 7.1 d'aquesta Ordre.
En cas que restessin contractes de treball per assignar segons l'annex 6.1, es procedirà a incrementar l'import, corresponent a un contracte de treball més, seguint l'ordre decreixent d'acord amb el percentatge establert a la base 2, i així successivament fins a esgotar el nombre de contractacions preassignades a la comarca d'acord amb l'annex 6.1 d'aquesta Ordre.
Si restessin contractes de treball per assignar, s'assignaran a aquelles comarques de la mateixa demarcació territorial, d'acord amb els criteris anteriors.
En cas de no esgotar el nombre de contractacions previstes a la demarcació territorial, es repartirà a les altres demarcacions, comarques i municipis d'acord amb l'establert amb anterioritat fins a esgotar el pressupost de la línea.
b) Per a l'assignació de subvencions per a les accions formatives, es finançarà un import màxim de 3 euros/hora/participant per a les accions de formació professional transversal, que s'imparteixin segons el contingut i les hores lectives que constin a l'annex 7 d'aquesta Ordre.
L'entitat beneficiària disposarà de 15 dies hàbils a partir de l'inici del primer contracte de treball de l'acció d'experiència laboral per tal de proposar mitjançant l'aplicació de gestió integral d'accions (GIA) del Servei d'Ocupació de Catalunya les accions formatives a realitzar.
L'entitat beneficiària trametrà al Servei d'Ocupació de Catalunya, via EACAT, el document de proposta generat per l'aplicació GIA.
10.3.3 A la vista de l'expedient, l'òrgan instructor elevarà una proposta d'atorgament a l'òrgan competent, degudament motivada, amb el tràmit d'audiència previ.
Es podrà prescindir d'aquest tràmit quan no figurin en el procediment ni es tinguin en consideració altres fets o al·legacions o proves que les presentades pels interessats.
10.4 El procediment de concessió de les subvencions adreçades a entitats sense ànim de lucre és el següent:
10.4.1 Una vegada registrada la sol·licitud, es revisarà la documentació presentada i es verificarà el compliment dels requisits establerts a les bases 3 i 8 d'aquesta Ordre.
10.4.2 Quan l'expedient sigui complet, es procedirà a l'atorgament de les subvencions de la manera següent:
a) Per a l'assignació de les subvencions per a les accions d'experiència laboral, s'avaluaran els projectes presentats d'acord amb els criteris de valoració establerts a la base 11 d'aquesta Ordre i s'emetrà un informe tècnic amb la puntuació obtinguda.
La puntuació mínima per obtenir una subvenció serà de 60 punts.
b) D'acord amb la distribució de contractes per comarques de l'annex 6.2, es procedirà per a cada comarca, a dividir les contractacions preassignades a la comarca entre el nombre d'entitats sense ànim de lucre amb llocs de treball sol·licitats.
El nombre de contractes resultants d'aquesta divisió serà el que es proposarà com a aprovació a cada entitat sense ànim de lucre a la comarca.
Per a seleccionar les contractacions a aprovar d'entre les sol·licitades per una entitat se seguirà l'ordre de preferència establert per l'entitat sense ànim de lucre en la seva sol·licitud.
En cas que restessin contractes de treball per assignar a la comarca segons l'annex 6.2, es procedirà a incrementar el nombre de contractacions, aprovant un contracte de treball més per a cada entitat sense ànim de lucre seguint l'ordre decreixent de puntuació dels projectes amb contractes per aprovar fins a esgotar el nombre de contractacions sol·licitades.
En cas de contractacions amb puntuació igual, es prioritza la contractació del grup de cotització inferior.
Si restessin contractes de treball per assignar, s'assignaran a aquelles comarques de la mateixa demarcació territorial, on hi hagin contractacions per aprovar, segons ordre decreixent del percentatge establert a la base 2.
En cas de no esgotar el nombre de contractacions previstes a la demarcació territorial, es repartirà a les altres demarcacions, d'acord amb l'establert amb anterioritat fins a esgotar el pressupost de la línea.
c) Per a l'assignació de subvencions per a les accions formatives, es finançarà un import màxim de 3 euros/hora/participant per a les accions de formació professional transversal, que s'imparteixin segons el contingut i les hores lectives que constin a l'annex 7 d'aquesta Ordre.
L'entitat beneficiària disposarà de 15 dies hàbils a partir de l'inici del primer contracte de treball de l'acció d'experiència laboral per tal de proposar mitjançant l'aplicació de gestió integral d'accions (GIA) del Servei d'Ocupació de Catalunya.
L'entitat beneficiària trametrà al Servei d'Ocupació de Catalunya el document de proposta generat per l'aplicació GIA.
10.4.3 Un cop valorades les sol·licituds, aquestes seran examinades per un òrgan col·legiat, el qual donarà conformitat al procediment seguit.
El/la subdirector/a general de Polítiques Actives d'Ocupació
Els/les directors/es territorials del Departament d'Empresa i Ocupació
El/la cap de Servei de Promoció de l'Ocupació
Els/les cap de Servei territorial del Servei d'Ocupació de Catalunya
Un/a lletrat/da dels Serveis Jurídics del Servei d'Ocupació de Catalunya
11.1 Els criteris de valoració de les sol·licituds presentades per les entitats sense ànim de lucre seran els següents:
a) Interès general i social del projecte: màxim 40 punts.
a.1) Els projectes de les famílies professionals: Serveis socioculturals i a la comunitat, seguretat i mediambient, hoteleria i turisme, edificació i obra civil, energia i aigua i informàtica i comunicacions d'acord amb l'annex 8, obtindran 20 punts.
a.2) Els projectes, l'àmbit d'actuació dels quals sigui més d'un municipi:
Més de quatre municipis: Obtindran 20 punts.
b) Capacitat tècnica: màxim 30 punts.
b.1) Els projectes presentats per entitats que disposin de personal contractat:
Més de 10 persones: Obtindran 20 punts.
b.2) Els projectes presentats per entitats que disposin d'un servei d'orientació i inserció sociolaboral obtindran 10 punts.
c) Experiència acreditada en polítiques actives d'ocupació: màxim 30 punts.
Obtindran 5 punts, per cada convocatòria en la qual hagin participat, les contractacions incloses en projectes presentats per entitats que hagin obtingut subvenció en polítiques actives d'ocupació subvencionades pel Servei d'Ocupació de Catalunya en els exercicis 2011, 2012 i 2013.
11.2 Per obtenir la puntuació dels criteris:
a.2) S'ha d'acreditar disposar d'un centre de treball en els municipis on es vol portar a terme.
b.1) S'ha d'acreditar el nombre de persones amb contracte laboral mitjançant la presentació del document TC2 presentat a la Seguretat Social el mes anterior a la presentació de la sol·licitud.
b.2) S'ha d'acreditar mitjançant la presentació de l'organigrama de l'entitat indicant-ne el personal que presta aquest servei i les seves funcions.
12.1 L'òrgan competent per dictar la resolució és la direcció del Servei d'Ocupació de Catalunya, a proposta de la Subdirecció general de Polítiques Actives d'Ocupació.
12.2 El termini màxim per emetre la resolució i notificar-la serà de 3 mesos, a comptar des de la data de la publicació de la convocatòria.
12.3 La resolució d'atorgament ha de ser degudament motivada i ha de contenir, com a mínim, la identificació de l'entitat sol·licitant a la qual es concedeix la subvenció, l'import, i en cas que s'autoritzin bestretes, la justificació de l'execució de l'objecte de la subvenció, la forma i la quantia de les garanties que, si s'escau, ha de presentar el beneficiari, i, si escau, l'autorització de subcontractació de les actuacions subvencionables.
12.4 Aquesta resolució es notificarà a l'entitat interessada per qualsevol mitjà que permeti tenir constància de la recepció per l'interessat o el seu representant, d'acord amb l'article 59 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
Així mateix, es podran utilitzar mitjans electrònics quan les persones interessades així ho hagin sol·licitat o consentit expressament, d'acord amb l'article 43 de la Llei 26/2010, del 3 d'agost, de règim jurídic i de procediment de les administracions públiques de Catalunya.
12.5 En cas que l'òrgan competent no dicti i notifiqui la resolució en el termini de 3 mesos, s'entendrà que la sol·licitud ha estat desestimada, d'acord amb l'article 54.2 e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
12.6 La resolució d'atorgament o de denegació dels ajuts, que no exhaureix la via administrativa, pot ser objecte de recurs d'alçada davant el/la secretari/ària d'Ocupació i Relacions Laborals en el termini d'un mes, a comptar de l'endemà de la notificació de la resolució, segons el que estableix l'article 114 de la Llei 30/1992, de 26 de novembre, de règim jurídic de les administracions públiques i el procediment administratiu com, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.
13.1 Les oficines de Treball realitzaran una entrevista per determinar un primer diagnòstic ocupacional de les persones que compleixin els requisits i aplicant els criteris establerts a la base 5, amb l'objectiu de preseleccionar aquelles persones destinatàries amb el perfil més ocupable.
Les oficines de Treball del Servei d'Ocupació de Catalunya s'encarregaran de derivar a l'entitat beneficiària que executa el programa persones candidates, d'acord amb l'itinerari professional acordat entre aquestes i el personal orientador del Servei d'Ocupació de Catalunya.
Les entitats en faran la selecció definitiva, tenint en compte els llocs de treball i la formació objecte del programa.
L'entitat beneficiària comunicarà a l'oficina de Treball les persones seleccionades per a la comprovació de la seva inscripció com a demandants d'ocupació no ocupades, prèvia a la incorporació al programa i incorporarà les persones seleccionades a l'acció ocupacional.
Així mateix, ha de comunicar les persones no seleccionades amb el motiu de no selecció.
13.2 En el procés de selecció, tant per part de l'oficina de Treball com per part de l'entitat beneficiària s'ha de promoure la igualtat de gènere entre les persones candidates i/o participants.
13.3 Qualsevol baixa i/o substitució que es doni en el programa, l'entitat beneficiària haurà de comunicar-les a l'oficina de Treball corresponent, i hauran de ser cobertes per persones de la llista de suplents a l'oferta de treball que es va gestionar en el seu moment, o en el seu defecte per persones candidates que es derivin d'una nova oferta genèrica d'ocupació, durant el temps restant del contracte.
14.1 Les accions d'experiència laboral es realitzaran mitjançant la formalització d'un contracte de treball d'acord amb la normativa vigent en el seu moment.
14.2 Previ a la formalització del contracte de treball, l'entitat beneficiària haurà de comprovar que la persona a contractar estigui inscrita en l'oficina de Treball com a demandant d'ocupació no ocupat/ada.
14.3 Els contractes de treball de les accions d'experiència laboral hauran de tenir una durada obligatòria de sis mesos.
La jornada laboral haurà de ser del 100% de la jornada laboral d'aplicació, d'acord amb el conveni de l'entitat o, en el seu defecte, del sector.
En cas que per a aquestes contractacions l'entitat local vulgui fer ús de la Pròrroga de l'Acord signat el 2013 adaptat a les noves convocatòries i a la normativa actual en el marc dels programes que combinen la contractació i la formació promoguts pel Servei d'Ocupació de Catalunya, en base a l'Acord pel diàleg social permanent del 31 de març de 2014, signada el 12 de maig de 2014, caldrà el corresponent acord de govern o decret d'alcaldia de l'entitat local.
14.4 Al contracte de treball s'haurà de fer constar obligatòriament a l'apartat d'observacions el text següent: "Contracte de treball efectuat d'acord amb les condicions establertes al Programa de treball i formació regulat per l'Ordre EMO/174/2014, de 5 juny, cofinançat en un 50% pel Fons Social Europeu".
Igualment al contracte de treball s'haurà de fer constar el compromís per part de la persona treballadora de realitzar les accions formatives corresponents a aquest programa de treball i formació.
La no realització de les accions formatives per causa imputable a la persona treballadora implica un incompliment en les condicions del Programa de treball i formació i la seva baixa del mateix.
14.5 Els ajuts públics per a la contractació laboral de les persones en situació d'atur regulats en aquesta Ordre seran compatibles amb els incentius fiscals i les bonificacions en les quotes de la Seguretat Social previstos per a cadascuna de les modalitats contractuals, amb les limitacions que estableixi la seva normativa reguladora.
14.6 Les entitats beneficiàries hauran de comunicar al Servei d'Ocupació de Catalunya, en un termini de deu dies hàbils des de la incorporació efectiva de cada persona treballadora, les seves dades d'identificació, nom cognoms i NIF o NIE, mitjançant la seva mecanització a l'aplicació informàtica que s'habiliti a aquest efecte.
- Fotocòpia compulsada dels contractes de treball del personal participant en el programa.
- Comprovant de la comunicació a contrat@.
15.1 D'acord amb l'article 18 de la Llei 38/2003, de 17 de novembre, general de subvencions, i l'article 94.6 del Text refós de la Llei de finances públiques de Catalunya, si l'import de les subvencions atorgades, individualment considerades, és igual o superior a 3.000 euros, es donarà publicitat a través de la publicació al Diari Oficial de la Generalitat de Catalunya, en el tauler d'anuncis del Servei d'Ocupació de Catalunya (Llull, 297-307, Barcelona) i en el tauler electrònic [URL], indicant-hi la convocatòria, el programa i el crèdit pressupostari al qual s'ha imputat, les entitats beneficiàries, la quantitat concedida i la/les finalitat/s de la subvenció.
Si la quantia de les subvencions concedides és inferior a 3.000 euros, no escaurà la publicació en el DOGC.
En el supòsit d'actuacions cofinançades per l'FSE es realitzarà la publicació, electrònica o per altres mitjans, de la llista d'entitats beneficiàries, els noms de les operacions i les quantitats dels fons públics assignades, d'acord amb els reglaments comunitaris aplicables al programa operatiu en que es cofinanciï l'actuació.
15.2 Sens perjudici del que estableix l'apartat anterior, es donarà publicitat dels atorgaments de les subvencions mitjançant la pàgina web del Departament d'Empresa i Ocupació ( http://www.gencat.cat/empresaiocupacio ) i del Servei d'Ocupació de Catalunya ( http://www.oficinadetreball.cat ).
16.1 El/La cap del Servei de Promoció de l'Ocupació proposarà el pagament d'una bestreta de fins el 80 % de l'import total de la subvenció atorgada quan les entitats beneficiàries hagin comunicat l'inici del programa.
Aquesta bestreta es tramitarà en tres pagaments fraccionats del 30%, 30% i 20% de l'import total atorgat.
D'acord amb el Pla de Tresoreria del Servei d'Ocupació de Catalunya es podran unificar alguns dels tres pagaments fraccionats anteriors.
16.2 El/la cap del Servei de Verificació Administrativa i Justificació Econòmica proposarà el pagament de l'import restant en un pagament únic en el moment en què les entitats beneficiàries hagin executat correctament les accions i justificat la totalitat de les despeses subvencionades d'acord amb la documentació establerta a l'annex 3 d'aquesta Ordre.
Aquest pagament s'efectuarà d'acord amb el Pla de Tresoreria del Servei d'Ocupació de Catalunya.
16.3 La Gerència és l'òrgan que signarà l'ordre de pagament d'aquesta convocatòria.
17.1 D'acord amb l'article 19.4 de la Llei 38/2003, de 17 de novembre, general de subvencions, l'alteració de les condicions tingudes en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos en aquestes bases, podrà donar lloc a la modificació de la resolució de concessió.
17.2 L'entitat beneficiària té l'obligació de proposar a l'òrgan concedent qualsevol canvi que, dins de la mateixa finalitat, es pugui produir en la destinació de la subvenció que, si s'escau, ha d'ésser expressament autoritzat per l'òrgan concedent, en els termes de l'article 95 e) del Decret legislatiu 3/2002 de 24 de desembre, pel qual s'aprova el Text refós de la Llei de finances públiques de Catalunya.
18.1 El Servei d'Ocupació de Catalunya establirà els mitjans de recollida d'informació de les dades de manera estandarditzada i sistematitzada.
A més, de manera complementària, les entitats beneficiàries hauran d'informar dels indicadors de realització i de resultats corresponents a la gestió de la subvenció rebuda amb l'objectiu de complir amb els requisits de certificació i/o justificació al Fons Social Europeu Programa Operatiu Regional de Catalunya, la Conferència sectorial d'Ocupació i Afers Laborals – Plan Anual de Políticas de Empleo, PAPE- i al mateix SOC, Pla de desenvolupament de polítiques actives d'ocupació, PDPA, i els pressupostos de la Generalitat de Catalunya.
18.2 Pel que fa a les entitats els indicadors de realització, que s'hauran de reportar són:
a) Nombre de persones destinatàries, classificades per:
2 Nivell d'estudis (homes, dones, total):
Educació primària o secundària inferior (ISCED 1 i 2)
Educació secundària superior (ISCED 3)
Educació post secundària no superior (ISCED 4)
Educació superior (ISCED 5 i 6)
- Ocupades amb contracte temporal.
- Desocupades de llarga durada.
- Inactives rebent educació o formació.
- Inactives en situació de jubilació.
- Inactives retirades dels negocis.
- Inactives amb incapacitat permanent.
- Inactives dedicades a altres assumptes.
4 Nombre de persones destinatàries incloses dins d'alguns d'aquests grups vulnerables (homes, dones, total):
Amb persones en situació de dependència.
S'haurà d'informar dels nombre de persones destinatàries que segueixen el mòdul 6 d'interacció amb el món físic.
c) Nombre de campanyes de comunicació, difusió i sensibilització.
L'indicador de resultat és el nombre de persones en risc d'exclusió contractades (homes, dones, total).
El termini de tramesa dels indicadors a l'Àrea de Seguiment de projectes de l'FSE del Servei d'Ocupació de Catalunya són:
- Els indicadors de realització vinculats a persones físiques s'hauran de reportar, com a mínim, amb caràcter trimestral.
La darrera tramesa de dades haurà de ser anterior a l'1 de març de 2015.
- L'indicador d'inserció de les persones destinatàries, s'ha de reportar als sis mesos de finalitzada l'execució.
18.3 Pel que fa a les entitats sense ànim de lucre, atès que el futur Programa Operatiu en el marc de l'objectiu de "Inversió en Creixement i Ocupació" per al període 2014-2020 del Fons Social Europeu està en tràmit d'elaboració, els indicadors enumerats a continuació són únicament els comuns (d'execució i de resultat) previstos al Reglament (UE) 1304/2013.
Un cop aprovat el Programa Operatiu, s'informarà dels indicadors comuns (d'execució i de resultat) i dels indicadors específics (d'execució i de resultat) finalment integrats en el Programa.
Els indicadors comuns d'execució són:
a) Indicadors comuns d'execució sobre les persones destinatàries.
Nombre de persones destinatàries:
- Persones en situació d'atur, inclosos els de llarga durada.
- Persones en situació d'atur de llarga durada.
- Persones inactives no integrades en les sistemes d'educació o formació.
- Persones ocupades, inclosos els treballadors per compte pròpia.
- Persones menors de 25 anys d'edat.
- Persones majors de 54 anys d'edat.
- Persones majors de 54 anys d'edat que es troben en situació d'atur, inclosos els de llarga durada, o inactius i no integrats en els sistemes d'educació o formació.
- Persones amb estudis d'ensenyament primària (CINE 1) o secundària (CINE 2).
- Persones amb el segon cicle d'ensenyament secundària (CINE 3) o amb ensenyament postsecundari (CINE 4).
- Persones amb ensenyament superior o terciari (CINE 5 a 8).
- Persones destinatàries que viuen en llars on tots els membres estan sense ocupació.
- Persones destinatàries que viuen en llars on tots els membres estan sense ocupació amb fills a càrrec.
- Persones destinatàries que viuen en llars amb un únic adult amb fills a càrrec.
- Persones destinatàries emigrants, d'origen estranger, minories (incloses comunitats marginades, com la població romaní).
- Persones destinatàries amb discapacitat.
- Altres persones desfavorides.
- Persones sense llar o afectades per l'exclusió de vivenda.
En aquesta actuació, les persones destinatàries són els destinataris de les accions formatives i de les accions d'experiència laboral.
b) Indicadors comuns de resultat immediats sobre les persones destinatàries:
- Persones destinatàries que s' han integrat als sistemes d'educació o formació un cop finalitzada la seva participació.
- Persones destinatàries que han obtingut una qualificació un cop finalitzada la seva participació.
- Persones destinatàries que han obtingut una ocupació, inclosa per compte pròpia, un cop finalitzada la seva participació.
- Persones destinatàries desfavorits que busquen ocupació, s'han integrat als sistemes d'educació o formació, han obtingut una qualificació o han obtingut una ocupació, inclosa per compte pròpia, un cop finalitzada la seva participació.
c) Indicadors comuns de resultat a llarg termini sobre les persones destinatàries:
- Persones destinatàries que han obtingut una ocupació, inclosa per compte propi, en el termini dels sis mesos següents a la seva participació.
- Persones destinatàries que han millorat la seva situació laboral en el termini dels sis mesos següents a la seva participació.
- Persones destinatàries majors de 54 anys d'edat, que han obtingut una ocupació, inclosa per compte pròpia, en el termini dels sis mesos següents a la seva participació.
- Persones destinatàries desfavorits que han obtingut una ocupació, inclosa per compte propi, en el termini dels sis mesos següents a la seva participació.
Aquest indicadors s'hauran de reportar a l'Àrea de Seguiment de projectes de FSE del Servei d'Ocupació de Catalunya amb periodicitat trimestral.
La darrera tramesa de dades haurà de ser anterior a l'1 de març de l'any següent a la finalització de l'execució de l'actuació.
19.1 Les entitats beneficiàries de les subvencions hauran de justificar l'aplicació dels fons d'acord amb els articles 30 i 31 de la Llei 38/2003, de 17 de novembre, general de subvencions, l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya i l'Ordre d'1 d'octubre de 1997, sobre tramitació, justificació i control d'ajuts i subvencions (DOGC núm. 2500, de 21.10.1997).
En els supòsits de cofinançament pel FSE, la documentació justificativa haurà de complir els requisits establerts a l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació de 2007-2013; i les Ordres TIN/788/2009, de 25 de març, i ESS/1337/2013, de 3 de juliol, que modifiquen l'anterior.
19.2 Un cop finalitzat el programa, les entitats beneficiàries hauran de presentar la justificació econòmica mitjançant un compte justificatiu amb aportació dels justificants de despeses on acrediti la realització de les actuacions subvencionades, així com les despeses generades per les accions esmentades i la correcta aplicació dels fons percebuts.
Aquest compte justificatiu ha d'incloure una memòria d'actuació justificativa, així com una memòria econòmica.
El Servei d'Ocupació de Catalunya determinarà a la Guia de prescripcions tècniques l'aplicació informàtica a utilitzar per a la justificació.
19.3 Les despeses s'han de justificar mitjançant factures, nòmines i altres documents de valor probatori equivalent, amb validesa jurídica al tràfic mercantil o amb eficàcia administrativa.
Les despeses han d'estar pagades abans de la data de justificació econòmica.
Els justificant originals es marcaran amb un segell, indicant-hi la subvenció que es justifica, el cofinançament del FSE i, si escau, l'import o percentatge que s'imputa.
No se segellaran les nòmines de personal propi ni les factures electròniques.
Les dates d'emissió dels documents justificatius de les despeses hauran d'estar dins del període d'execució de l'acció subvencionada a la que s'imputa amb excepció dels que s'emetin amb data posterior i facin referència a despeses executades en el període subvencionable.
En aquest últim supòsit, la factura haurà de ser emesa dins del termini previst per la justificació econòmica del programa.
Totes les despeses s'hauran d'haver pagat dins del termini establert per a la presentació de la justificació econòmica i, en qualsevol cas, abans del lliurament de la documentació justificativa al Servei d'Ocupació de Catalunya.
19.4 Les entitats beneficiàries de les subvencions resten obligades a realitzar-ne la justificació davant del Servei d'Ocupació de Catalunya en el termini de màxim de 2 mesos a comptar de la finalització de la darrera acció.
19.5 L'òrgan concedent de la subvenció podrà atorgar una ampliació del termini establert per presentar la justificació, que no excedeixi de la meitat del termini prèviament atorgat i sempre que no es perjudiquin els drets de tercers, d'acord amb el que preveu l'article 49 de la Llei 30/1992, de 26 de novembre, de règim jurídic de les administracions públiques i del procediment administratiu comú.
19.6 La manca de presentació de la justificació en el termini establert, i d'acord amb el que estableix el procediment administratiu, comportarà la revocació de la subvenció i l'obligació de reintegrament de les quantitats indegudament percebudes, i altres responsabilitats que estableixen el Decret legislatiu 3/2002, de 24 de desembre, pel qual s'aprova el Text refós de la Llei de finances públiques, i la Llei 38/2003, de 24 de desembre, general de subvencions.
20.1 Les actuacions de verificació per part del Servei d'Ocupació de Catalunya de les accions subvencionables seran de dos tipus:
Tenen per objecte garantir que les declaracions justificatives de despeses presentades per les entitats beneficiàries estiguin suportades per documentació justificativa (factures, nòmines, extractes bancaris, etc).
Tenen per objecte comprovar l'efectiva realització de l'acció subvencionada i el compliment de les obligacions dels beneficiaris.
20.2 Les entitats beneficiàries de les subvencions s'han de sotmetre a les actuacions de verificació administrativa i sobre el terreny que realitzi el Servei d'Ocupació de Catalunya.
El Servei d'Ocupació de Catalunya realitzarà actuacions específiques de control arran de denúncies o de l'existència d'indicis de frau o irregularitats en l'execució de l'activitat finançada a l'empara d'aquesta Ordre.
Les entitats beneficiàries de les subvencions s'han de sotmetre a les actuacions de control que el Servei d'Ocupació de Catalunya consideri necessàries i a les de control efectuades pels organismes competents de l'administració autonòmica, estatal i comunitària.
22.1 Són causes de revocació les previstes pels articles 92 bis, 99 i 100 del Decret legislatiu 3/2002, de 24 de desembre, que aprova el text refós de la Llei de finances públiques de Catalunya, i l'article 37 de la Llei 38/2003, de 17 de novembre, general de subvencions.
També serà causa de revocació la indicada a la base 19.6.
22.2 Si l'òrgan concedent, com a conseqüència de la seva actuació de comprovació o la Intervenció General, en el marc del procediment de control, aprecien la concurrència d'alguna causa de revocació de la subvenció concedida hauran d'instar l'inici del corresponent procediment, d'acord amb el que preveu la secció quarta del capítol 9 de la Llei de finances públiques de Catalunya; o si aprecien algun motiu d'infracció hauran d'instar l'inici del procediment sancionador, d'acord amb el que preveu la secció cinquena de l'esmentat capítol 9 de la Llei de finances públiques de Catalunya i el que preveu la Llei 38/2003, de 17 de novembre, general de subvencions.
23.1 Les entitats beneficiàries poden renunciar només per causes justificades i de forma expressa, totalment o parcialment, a les subvencions atorgades mitjançant un escrit motivat dirigit a l'òrgan competent per resoldre i, a aquest efecte, l'òrgan que va concedir-la dictarà la resolució corresponent, i hauran de reingressar la quantitat indegudament percebuda més els interessos de demora corresponents.
23.2 En cas que la quantitat corresponent al total de despeses justificades sigui inferior a la quantitat atorgada, l'entitat beneficiària podrà renunciar de forma expressa al seu dret de percebre la part de la subvenció percebuda indegudament.
Els ajuts regulats en aquestes bases són incompatibles amb qualsevol altre ajut concedit amb la mateixa finalitat que estigui finançat per altres administracions o ens públics o privats, ja siguin d'àmbit local, nacional, estatal, de la Unió Europea o d'organismes internacionals.
A aquestes subvencions els serà aplicable el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions, així com el que estableixen els articles 101 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en tot el que no s'hi oposi.
26.1 El beneficiari de la subvenció ha de donar l'adequada publicitat al caràcter públic del finançament del programa, activitat, inversió o actuació objecte de subvenció segons el que s'estableix a la base 4, sobre les obligacions de les persones i entitats beneficiàries i d'acord amb el que preveu l'article 31 del Reglament de la Llei general de subvencions aprovat pel Reial decret 887/2006, de 21 de juliol.
26.2 Les mesures de publicitat que han d'adoptar les persones o entitats beneficiàries de les subvencions són les següents: llegenda relativa al finançament públic en cartells, plaques commemoratives, materials impresos, mitjans electrònics o audiovisuals o bé esments realitzats als mitjans de comunicació.
L'entitat beneficiària s'assegurarà que les persones destinatàries de l'actuació han estat informades del cofinançament del Fons Social Europeu.
Concretament, farà constar el cofinançament de l'FSE en qualsevol document que es lliuri a les persones destinatàries o que formi part de l'expedient de l'actuació cofinançada; i d'altra banda, farà constar l'emblema de la Unió Europea i el del Fons Social Europeu en totes les mesures d'informació i publicitat adreçades a les persones destinatàries, als/a les destinataris/àries potencials i al públic en general.
Així mateix, durant la realització de l'operació, haurà d'informar al públic en el seu espai web, si en disposa, de l'operació cofinançada i haurà de col·locar un cartell visible al públic on consti el cofinançament de l'FSE.
En tot el que no preveuen expressament aquestes bases, són d'aplicació els preceptes continguts al capítol IX de la Llei de finances públiques de Catalunya en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reglament de la Llei general de subvencions aprovat per Reial decret 887/2006, de 21 de juliol, en els seus preceptes bàsics; la Llei 26/2010, de 3 d'agost, de règim jurídic i de procediment de les administracions públiques catalanes; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya (DOGC núm. 1234, de 22.12.1989), i la Llei 30/1992, de 26 de novembre, de règim jurídic de les administracions públiques i del procediment administratiu comú.
Les dades de caràcter personal que les persones interessades han de facilitar per tal d'obtenir la subvenció s'inclouen en el fitxer "Base de dades de subvencions i ajuts", d'acord amb l'article 5 de la Llei orgànica 15/1999, de 13 de desembre, de protecció de dades de caràcter personal (BOE núm. 298, de 14.12.1999), amb la finalitat de gestionar els expedients de subvencions i ajuts del Servei d'Ocupació de Catalunya.
L'òrgan administratiu responsable d'aquest fitxer és la Subdirecció general de Polítiques Actives d'Ocupació del Servei d'Ocupació de Catalunya.
Les persones interessades poden exercir els drets de l'afectat mitjançant escrit dirigit a aquest òrgan administratiu responsable del fitxer, al carrer Llull, 297-307, 08019-Barcelona, adreça electrònica: [EMAIL].
Les entitats beneficiàries han de complir amb la normativa de protecció de dades de caràcter personal, adoptant i implementant les mesures de seguretat previstes per la Llei orgànica 15/1999, de 13 de desembre, desplegada pel Reial decret 1720/2007, de 21 de desembre (BOE núm. 17, de 19.1.2008).
Condicions a complir en cas de subcontractació
Per a la subcontractació s'ha de tenir en compte el que disposa l'article 29 i l'article 46 de la Llei 38/2003, de 17 de novembre, general de subvencions, l'article 68 del Reial decret 887/2006, de 21 de juliol, que en desenvolupa el reglament, i els criteris següents:
- La subcontractació de l'actuació o de part de l'actuació subvencionada en cap cas suposarà un cost addicional en l'import de la subvenció màxima.
- L'entitat beneficiària assumeix la total responsabilitat de l'execució de l'activitat subvencionada davant l'Administració, i és responsable que en aquesta activitat es respecten els límits que s'estableixin a la normativa reguladora de la subvenció.
- La subscripció del contracte no exclou de la responsabilitat directa i inequívoca de l'entitat beneficiària de la subvenció, en relació amb les obligacions inherents a aquesta condició.
- Així mateix, segons l'article 46 de la Llei 38/2003, de 17 de novembre, els contractistes estan subjectes al deure de col·laboració per permetre l'adequada verificació del compliment de les condicions del desenvolupament de les actuacions.
A aquests efectes, el contracte o conveni ha de recollir l'obligació per part del centre o entitat subcontractada de facilitar a l'entitat beneficiària la informació requerida pel Servei d'Ocupació de Catalunya sobre alumnes, docents, accions formatives, indicadors per al FSE i justificació econòmica de l'acció formativa.
La negativa al compliment d'aquesta obligació donarà lloc als efectes previstos a l'article 37 de la Llei de subvencions, és a dir, constituirà causa de reintegrament de la subvenció, sens perjudici de les sancions que en el seu cas poguessin correspondre.
En cap cas l'entitat beneficiària pot concertar l'execució total o parcial de les activitats subvencionades amb persones o entitats que:
a) Hagin percebut altres subvencions per a la realització de l'activitat objecte de contractació.
b) Persones o entitats incurses en algunes de les prohibicions per obtenir subvencions detallades a l'article 13 de la Llei general de subvencions esmentada.
c) Persones intermediaries o assessores en els quals els pagaments es defineixin com un percentatge de cost total de l'operació, llevat que aquest pagament estigui justificat amb referència al valor de mercat del treball realitzat o els serveis prestats.
d) Persones o entitats sol·licitants d'ajut o subvenció a la mateixa convocatòria i programa que no hagin obtingut subvenció per no reunir els requisits
e) Persones o entitats vinculades, excepte quan la contractació es realitzi d'acord amb les condicions normals de mercat i es reuneixin per l'entitat subcontratada la resta de requisits establerts en aquestes bases, en què l'òrgan competent atorgarà l'autorització.
En referència al punt anterior, es consideren persones o entitats vinculades als beneficiaris/àries, d'acord amb l'article 68 del Reial decret 887/2006, de 21 de juliol, les següents:
a) Persones físiques unides per relació conjugal, o amb relació anàloga d'afectivitat, parentiu de consanguinitat fins al quart grau, o d'afinitat fins al segon grau.
b) Persones físiques i jurídiques que tinguin una relació laboral retribuïda mitjançant pagaments periòdics.
c) Ser membres associats del/de la beneficiari/ària, i ser membres o partícips de les entitats sense personalitat jurídica.
d) Una societat i els seus socis majoritaris o els seus consellers o administradors, així com, els cònjuges o persones lligades amb relació anàloga d'afectivitat i familiars fins al quart grau de consanguinitat, o d'afinitat fins al segon grau.
e) Les societats que, d'acord amb l'article 4 de la Llei 24/1988, de 28 de juliol, reguladora del mercat de valors, reuneixin les circumstancies requerides per a formar part del mateix grup.
f) Les persones jurídiques, agrupacions sense personalitat i seus representants legals, patrons o els que exerceixin la seva administració, així com els cònjuges o persones lligades amb anàloga relació d'afectivitat i familiars fins el quart grau de consanguinitat, o d'afinitat fins al segon grau.
g) Les persones jurídiques o agrupacions sense personalitat i les persones físiques, jurídiques o agrupacions sense personalitat que d'acord a les normes legals, estatutàries o acords contractuals tinguin dret a participar en més d'un 50 % en el benefici de les primeres.
La subcontractació de la docència de l'acció formativa subvencionada s'ha de formalitzar per escrit, mitjançant contracte, conveni o acte de validesa jurídica similar, entre l'entitat beneficiària de la subvenció i el centre subcontractat, que ha d'incloure, com a mínim els conceptes següents:
a) Identificació de les parts (raó social, NIF, càrrec, nom, NIF, domicili social, tipus de empresa).
c) Activitat que es subcontracta: partides contractades, cost o pressupost previst, percentatge sobre el total de la subvenció.
En cas que la subcontractació superi el 20% de l'import atorgat i que aquest import superi els 60.000 euros, l'entitat beneficiària ha de presentar amb la sol·licitud el document del contracte o conveni juntament amb el document de la declaració responsable del centre de formació a qui se li subcontracta.
El Servei d'Ocupació de Catalunya el comprovarà i validarà mitjançant la resolució d'atorgament.
El contingut mínim que s'hi ha d'incloure per tal que el Servei d'Ocupació de Catalunya pugui acceptar la subcontractació és, a més del previst en el punt 4, el següent:
a) Declaracions i compromisos següents:
- L'entitat o centre subcontractat es compromet a facilitar a l'entitat beneficiària les dades dels docents i formadors a efectes de la justificació al Servei d'Ocupació de Catalunya i FSE.
Concretament les dades següents: nom, cognoms, DNI, sou brut, Seguretat Social a càrrec de l'empresa, hores d'impartició o preparació, cost de la impartició o preparació.
- L'entitat beneficiària declara que no concerta l'execució total o parcial de les activitats subvencionades amb cap dels supòsits establerts a l'article 29.7 de la Llei 38/2003, de 17 de novembre, general de subvencions (figuren en l'apartat 2 d'aquest annex).
- L'entitat beneficiària declara si té o no té algun vincle amb l'entitat o centre subcontractat, dels previstos a l'article 68 del Reial decret 887/2006, de 21 de juliol.
En cas que sí tingui vinculació, declara que la contractació es realitza en les condicions normals de mercat.
b) Vigència de la relació contractual.
c) Condicionament de l'efectivitat del contracte a l'atorgament de la subvenció.
d) Causes d'extinció de la relació contractual.
e) Òrgans i procediments a què es sotmetran les qüestions litigioses que es puguin derivar del conveni.
L'empresa no podrà subcontractar amb tercers l'execució total ni parcial de l'activitat subcontractada.
Documentació que ha de contenir la justificació econòmica
El compte justificatiu inclourà la següent documentació:
a) Una relació classificada de totes les despeses subvencionables al desenvolupament de l'acció, d'acord amb l'estructura de costos establerta per a cada programa, amb identificació del creditor i el document, l'import, la data d'emissió, la data de pagament i la forma de pagament.
b) En cas de les nòmines caldrà indicar també el preu o cost/hora, calculat tal com s'indica a l'annex 5.
c) En relació a les despeses directes, quan aquestes s'imputin en base a un percentatge, document que expliqui com es justifica el criteri del percentatge imputat.
d) En relació a les despeses indirectes, document amb indicació del criteri o criteris definits per a la imputació d'aquestes despeses, considerant que els càlculs que suporten aquests criteris s'han de poder comprovar.
D'altra banda, en cas que es reparteixi una despesa indirecta en la justificació de diferents línies i actuacions/accions, s'ha d'indicar el criteri de repartiment entre aquestes.
e) Una relació detallada d'altres ingressos o subvencions que hagin finançat l'activitat subvencionada amb indicació de l'import i la procedència.
f) Una declaració del representant legal de l'entitat conforme els pagaments corresponen a actuacions correctament realitzades i justificades mitjançant factures pagades o altres documents comptables de valor probatori equivalent.
g) En el supòsit de subcontractació de les accions formatives, una declaració de l'entitat beneficiària conforme no té cap vinculació amb aquelles empreses que han subcontractat, entenent vinculació en els termes establerts al reglament de la Llei 38/2003, 18 de novembre, general de subvencions, segons model normalitzat. llevat de disposar d'autorització expressa del Servei d'Ocupació de Catalunya.
h) S'adjuntarà una temporalització mensual de les hores invertides en cada tasca del personal propi imputat a les accions de formació, segons model normalitzat.
En aquesta temporalització s'hi farà constar la descripció de cadascuna de les tasques desenvolupades i haurà d'estar signada tant per l'entitat beneficiària com per la persona responsable de la seva execució.
i) Sistema de càlcul del cost/hora del personal propi imputat a les accions de formació segons model normalitzat.
j) Document de designació formal del personal imputat al projecte.
k) Declaració responsable dels imports liquidats amb Hisenda pel que fa a la retenció de l'IRPF de les persones treballadores pròpies imputades com a despesa, amb indicació del preceptor, els imports liquidats, les dates i la forma de pagament, amb l'objectiu de facilitar el seguiment de la pista d'auditoria.
l) Quan l'import de la contractació d'una despesa subvencionada superi la quantitat de 18.000 euros en el supòsit de prestació del servei o lliurament del bé, s'haurà de lliurar la documentació suport de, com a mínim, 3 ofertes de diferents proveïdors.
m) En el supòsit de justificar despeses d'amortització, detall dels càlculs efectuats per a la determinació de la despesa imputable, amb indicació del percentatge de l'import amortitzat imputat; còpia compulsada de la factura del bé amortitzable i comprovant del seu pagament.
n) En el supòsit de justificar despeses de lloguer, detall dels càlculs efectuats per a la determinació de la despesa imputable; contracte de lloguer; acreditació del pagament.
o) Declaració sobre l'import d'IVA efectivament suportat, en cas que l'entitat beneficiària estigui subjecta a règim de prorrata general o especial.
p) Originals, degudament estampillats, o fotocòpies compulsades d'aquests originals, de tots els documents justificatius de les despeses i dels comprovants de pagament.
En cas que es presenti la documentació original degudament estampillada, i la entitat no tingui competència per compulsar, a més d'aquesta documentació, s'haurà de presentar una fotocòpia de cada original, per la seva corresponent compulsa.
Són subvencionables aquelles despeses que s'imputin al desplegament de les accions per respondre de manera inequívoca a llur naturalesa, que s'hagin realitzat durant el període d'execució de l'actuació i hagin estat efectivament pagades pel beneficiari abans de la presentació de la justificació econòmica.
Als efectes d'aquesta Ordre es consideraran despeses subvencionables les següents:
2.1 Accions d'experiència laboral
Seran subvencionables les despeses salarials i de cotització de l'entitat beneficiària derivades de la contractació de les persones destinatàries, sempre i quan hagin estat efectivament suportades, segons els corresponents documents justificatius de la despesa i del pagament (nòmines, TC, liquidacions de les nòmines, liquidacions de la seguretat social i liquidacions de l'IRPF) dels 6 mesos de durada.
2.2.1 En cas que la formació la dugui a terme la pròpia entitat beneficiària seran despeses subvencionables les detallades a continuació:
Les despeses directes associades consistents en:
S'inclouen els salaris i la Seguretat Social a càrrec de l'entitat beneficiària d'acord amb el conveni col·lectiu d'aplicació o en cas de docents externs, autònoms o empreses, la factura corresponent pels serveis formatius prestats on s'acrediti la docència impartida, hores i calendari de la mateixa.
b) Les despeses d'amortització d'equips didàctics i plataformes tecnològiques, calculades amb criteris d'amortització acceptats en les normes de comptabilitat, així com el seu lloguer o arrendament financer, exclosos els seus interessos, suportats en l'execució de les accions formatives.
Aquestes despeses hauran de presentar-se degudament desglossades per acció formativa i s'imputaran pel nombre de persones destinatàries en cas d'ús individual dels equips o plataformes; en un altre cas, s'imputaran per hores d'utilització.
c) Despeses de mitjans didàctics i adquisició de materials didàctics, així com les despeses de béns consumibles utilitzats en la realització de les accions formatives, incloent el material de protecció i seguretat.
Aquestes despeses hauran de presentar-se degudament desglossades per acció formativa i s'imputaran pel nombre de persones destinatàries en el cas d'ús individual dels equips o plataformes; en un altre cas, s'imputaran per hores d'utilització
d) Les despeses de lloguer, arrendament financer –exclosos els seus interessos– o amortització de les aules, tallers i altres superfícies utilitzades en el desenvolupament de l'acció.
e) Les assegurances d'accidents obligatòries de les persones destinatàries subscrites per a les accions formatives i pràctiques no laborals en empreses.
Aquestes despeses hauran de presentar-se degudament desglossades per acció formativa i s'imputaran pel nombre de persones destinatàries.
f) Les despeses de transport de l'alumnat i del personal docent per a visites formatives d'acord amb les condicions previstes a la Guia de prescripcions tècniques del programa i amb els límits fixats en l'Ordre EHA/3771/2005, de 2 de desembre.
Totes aquestes despeses hauran d'estar directament relacionades amb l'acció formativa subvencionada i hauran de ser necessàries per a la seva execució.
Les despeses indirectes associades consistents en:
a) Les despeses de personal de suport, i totes les necessàries per a la gestió i execució de l'activitat formativa.
S'inclouen els salaris i la Seguretat Social a càrrec de l'entitat beneficiària d'acord amb el conveni col·lectiu d'aplicació.
b) Les despeses financeres directament relacionades amb l'activitat subvencionada i que resultin imprescindibles per a l'adequada preparació o execució d'aquesta.
c) Altres despeses: llum, aigua, calefacció, missatgeria, correu, neteja, vigilància i altres despeses no especificades anteriorment associades a l'execució de l'activitat formativa.
Les entitats beneficiàries podran imputar despeses indirectes, enteses com aquelles que no es poden vincular directament amb l'acció subvencionada però que són necessàries per a la seva realització, fins a un màxim del 15% del total de les despeses directes.
2.2.2 En cas que l'entitat beneficiària subcontracti a una entitat per executar les accions formatives, seran despeses subvencionables les detallades a continuació:
El cost total de la contractació, inclosa la despesa d'assegurança d'accidents obligatòries de les persones destinatàries subscrites per a les accions formatives.
No seran imputables despeses indirectes sobre la part de l'activiat que estigui subcontractada.
Són despeses no subvencionables les següents:
- Altres impostos o taxes, llevat de l'impost personal sobre la renda en els casos que es contempla la seva subvencionalitat.
- Comissions i pèrdues de canvi i d'altre despeses purament financeres, com ara, comissions per manteniment de comptes o transferències.
- Per les accions formatives, aquelles despeses justificades amb factures de data anterior o posterior en més d'un mes a l'inici o finalització de l'actuació atorgada.
- En relació a les accions formatives, despeses salarials i de seguretat social del personal docent i del personal de suport durant els períodes de baixa laboral, tant si és per malaltia o accident comú, com per malaltia o accident professional o per maternitat o paternitat.
En relació a les despeses de personal (docent, orientadors, directiu, administratiu i de suport...), quan aquest estigui suportat per personal propi, l'import a imputar es calcularà tenint en compte les hores realitzades segons temporalització, pel cost per hora de cada persona treballadora (cost/hora).
Es considerarà cost salarial el salari base brut, que inclou les pagues extraordinàries, més els complements salarials que es trobin fixats en el conveni col·lectiu o en el contracte de la persona treballadora, llevat de les hores extraordinàries i els pagaments per beneficis.
El cost/hora així obtingut, multiplicat pel total d'hores justificades en la temporalització horària per tasca i persona treballadora permetrà calcular les despeses de personal propi.
Quan l' import de la contractació d'una despesa subvencionada superi la quantitat de 18.000 euros en el supòsit de prestació del servei o lliurament del bé, el/la beneficiari/ària ha de sol·licitar com a mínim tres ofertes de diferents proveïdors, amb caràcter previ a la contractació, llevat que per les característiques especials no hi hagi en el mercat un nombre suficient d'entitats que el subministrin o prestin, o llevat que la despesa s'hagi realitzat anteriorment a la sol·licitud de la subvenció.
Les despeses indirectes s'imputaran sobre la base de l'actuació subvencionada, de manera que el prorrateig de les despeses indirectes serà com a màxim el percentatge que, sobre els ingressos anuals totals de l'entitat, representa la subvenció.
Si l'activitat s'inicia i finalitza en anys diferents, es calcularà sobre els 12 mesos anteriors a la finalització del projecte.
S'accepta la imputació de pagaments en efectiu per un import màxim de 3.000 euros respecte el total de subvenció correctament justificat.
- Que l'adquisició dels béns amortitzats no hagi estat objecte d'algun tipus de subvenció parcial o completa;
- Que l'amortització es calculi de conformitat amb les normes de comptabilitat generalment acceptades; i
L'element en sí mateix ha de ser una despesa elegible i es consideren elements amortitzables aquells que es recullen a les taules de la Hisenda Pública (Reial decret 1777/2004, de 30 de juliol, pel que s'aprova el reglament de l'impost de societats).
La imputació ha de ser proporcional a l'ús tant temporal com de l'espai que es faci del bé en la realització de l'activitat subvencionada.
- Assentaments comptables de les amortitzacions imputades al programa subvencionat.
La seva imputació es farà d'acord amb el temps d'utilització i l'espai utilitzat en el cas de locals o bé persones usuàries, en cas d'equipaments.
En cas que les despeses directes s'imputin en base a un percentatge, és necessari que l'entitat adjunti un document on expliqui com es justifica el percentatge.
6.1 Preassignació de contractes de treball a sol·licitar per part de les entitat locals.
6.2 Preassignació de contractes de treball a sol·licitar per part de les entitats sense ànim de lucre.
Mòduls de formació professional per a l'ocupació transversal a impartir
Programa formatiu adreçat a potenciar les competències transversals.
Aquestes competències es treballaran en diversos mòduls amb uns objectius explícits propis del mòdul i uns objectius implícits adreçats a desenvolupar les competències transversals.
Objectiu del mòdul: Desenvolupar la capacitat de la persona per ser autònoma per utilitzar els medis digitals i tecnològics en la recerca de feina i en l'àmbit laboral.
En funció del nivell d'entrada de cada persona s'estableixen quatre nivells.
Nivell 1 per a persones que tenen un desconeixement total de les eines informàtiques.
Nivell 2 per a les persones que tenen coneixements bàsics d'informàtica però desconeixen la navegació per internet i la recerca de feina a través dels diversos portals d'ocupació de la xarxa.
Nivell 3 per a les persones que saben com accedir a la xarxa i poden millorar la gestió de la informació i el tractament de textos.
Nivell 4 per a les persones que saben com accedir a la xarxa i poden millorar la gestió de la informació i el tractament les dades numèriques.
- L'ordinador: descripció, treball en un entorn informàtic, concepte d'arxiu, document i carpeta, operacions bàsiques amb documents.
- Operacions bàsiques amb documents: Inici de l'aplicació, menús i barra d'eines, emmagatzematge i recuperació de documents, edició de text, formatatge del text, corrector ortogràfic, impressió del document en paper.
- Internet: què és?, Aplicacions.
- El navegador: què és?, Concepte de web, cercadors, cerca avançada
- Recerca d'ofertes en el portal Feina Activa i en altres portals d'ocupació.
- Tractament de textos: crear un document, editar, aplicar format bàsic, desar i imprimir.
- Aplicació del format bàsic del text: tipus de lletra, paràgrafs.
- Aplicació del format bàsic de la pàgina: inserció de taules, capçalera, peu, il·lustracions.
- Full de càlcul i tractament de les dades numèriques: disseny d'un full de càlcul amb els formats bàsics.
- Tractament de les dades i les fórmules bàsiques: generar fórmules senzilles i funcions bàsiques.
- Gràfics: traslladar a la representació gràfica les dades d'un full de càlcul.
Objectiu del mòdul: Adquirir les competències comunicatives, tant orals com escrites, per desenvolupar-se amb èxit en l'àmbit personal, social, i en la recerca de feina.
En funció del nivell d'entrada de cada persona s'estableixen dos nivells.
Nivell 1 per a persones que necessiten millorar en les competències comunicatives bàsiques.
Nivell 2 per a les persones que poden aprofundir en les competències lingüístiques tant escrites com orals.
- L'acte comunicatiu o procés de comunicació.
- Els elements i agents que integren l'acte comunicatiu.
- Llenguatge comunicatiu i intel·ligència emocional.
- Tècniques de comunicació assertiva.
Capacitat de transmetre allò que es vol dir
Estructures de presentació de textos.
Redacció coherent tan estructuralment com gramaticalment.
Capacitat de desenvolupar i aplicar els coneixement en l'àmbit laboral.
Competència d'autonomia i iniciativa
Objectiu: Adquirir capacitats per a la transformació d'idees en accions com a eina bàsica en el procés de creació d'empreses.
- El procés de presa de decisions.
Objectiu: Adquirir recursos personals per poder conduir el propi procés d'aprenentatge i poder anar aprenent al llarg de tota la seva vida de manera eficaç i autònoma.
Què és el què sé, què vull aprendre, puc aprendre, sé fer-ho?
- Activitats que implica el procés d'aprenentatge.
- Recursos per a l'aprenentatge i organització dels recursos.
Objectiu: Utilitzar elements i raonaments matemàtics per enfrontar-se a situacions quotidianes.
- Unitats i eines de mesura del sistema internacional.
Objectiu: Interactuar amb el medi físic i desenvolupar-s'hi de manera eficaç.
- El medi ambient i la seva conservació.
- La teoria de les tres erres (reduir, reutilitzar i reciclar).
Aplicació de les competències lingüístiques a la redacció de textos
Objectiu: Redactar el currículum d'acord a la tipologia adient en cada cas i utilitzant les estructures gramaticals correctes.
- Estructures gramaticals bàsiques.
- Redacció del propi currículum.
Salut laboral i prevenció de riscos
Objectiu: Ser capaç de preveure els riscos en el treball i establir accions preventives i de protecció de la salut i minimitzar els factors de risc.
- Conceptes bàsics sobre seguretat i salut laboral.
- Els riscos generals i la seva prevenció.
- Els riscos específics i la prevenció en el sector corresponent a l'activitat del lloc de treball.
INFORMACIÓ, PROMOCIÓ I DESENVOLUPAMENT TURÍSTIC